stanford-oval/wikipedia huggingface dataset:
วัดปากน้ำฝั่งเหนือ
ประวัติ

วัดสร้างขึ้นเมื่อประมาณ พ.ศ. 2370 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อ พ.ศ. 2378 ชื่อของวัดมาจากตำแหน่งที่ตั้งใกล้ปากคลองบางเชือกหนังและคลองบางน้อยบรรจบคลองมอญและคลองชักพระ แต่เนื่องจากมีวัดอีกแห่งหนึ่งทางฝั่งใต้ จึงเรียกว่า "วัดปากน้ำฝั่งเหนือ"
บางตำนานเล่าว่า เดิมมีญาติพี่น้องช่วยกันสร้างวัดปากน้ำขึ้น ภายหลังผิดใจกันจึงข้ามฝั่งคลองไปสร้างวัดใหม่อีกแห่งหนึ่ง จึงมีวัดปากน้ำฝั่งเหนือและวัดปากน้ำฝั่งใต้
แต่เดิมวัดไม่มีถนนเข้าสู่วัดโดยตรง จนปี พ.ศ. 2547 ทางโรงเรียนวัดปากน้ำวิทยาคม (ปัจจุบันคือโรงเรียนอุบลรัตนราชกัญญาราชวิทยาลัย กรุงเทพมหานคร) ได้เปิดรั้วทางด้านหลัง ทำถนนเข้าในลานวัด จึงทำให้รถยนต์สามารถเข้าสู่ลานวัดได้
อาคารเสนาสนะ

อุโบสถเป็นทรงมอญมีขนาดเล็ก เป็นโบสถ์มหาอุด หันหน้าไปทางทิศตะวันออก ต่อมาระหว่าง พ.ศ. 2542–2549  มีการบูรณะใหม่ทั้งหลัง โดยกะเทาะผนังเดิมออกทั้งภายนอกภายใน ลงเสาเข็มและหล่อเสาคอนกรีตโดยรอบ ยกหลังคาขึ้นอีก 1.3 เมตร ก่อผนังใหม่ ทำหินล้าง เติมช่อฟ้าใบระกา เติมพาไลหน้า-หลัง ปั้นปูนลวดลายที่หน้าบันทั้งหน้าและหลัง ภายในประดิษฐาน หลวงพ่อเพชร เป็นพระพุทธรูปปางสมาธิปิดทองพระประธานและพระพุทธรูปบนฐานชุกชีอีก 2 องค์ด้วย
วัดมีศาลาการเปรียญเป็นอาคารไม้ทรงไทย กว้าง 15 เมตร ยาว 18 เมตร มีศาลเจ้าแม่ทับทิม ศาลเดิมเป็นเรือนไทย แต่มีการบูรณะเมื่อ พ.ศ. 2546–2547 ประดิษฐานรูปปั้นเจ้าแม่ 3 องค์ คือเจ้าแม่ทับทิม เจ้าแม่แก่นจันทร์ และเจ้าแม่จันทร์หอม มีพิธีอัญเชิญเจ้าแม่ขึ้นประทับศาลใหม่ในเดือนมกราคม พ.ศ. 2548 มีพิธีทรงเจ้าแม่เป็นครั้งคราว
รายนามเจ้าอาวาส

พระอาจารย์ทัย
พระอาจารย์รอด
พระอาจารย์เป๋า
พระอาจารย์อั๋น
พระครูปลัดเฉลิม ดำรงตำแหน่งถึง พ.ศ. 2516
พระครูวิจารณ์ธรรมกิจ (นรนิต ถิรสทฺโธ) ดำรงตำแหน่งถึง พ.ศ. 2542
พระครูใบฎีกาสุวรรณ จิตฺตธมฺโม ดำรงตำแหน่งตั้งแต่ พ.ศ. 2542
พระมหาราศรี สุทฺธิญาโณ ดำรงตำแหน่ง พ.ศ.2561-ปัจจุบัน
แหล่งข้อมูลอื่น

แผนที่และภาพถ่ายทางอากาศของ วัดปากน้ำฝั่งเหนือ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′41″N 100°27′35″E﻿ / ﻿13.7447°N 100.4597°E﻿ / 13.7447; 100.4597
ราชอาณาจักรภูฏานในโอลิมปิกฤดูร้อน 2016

ราชอาณาจักรภูฏาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติภูฏานได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  ยิงธนู | 0 | 1 | 1 |
|  ยิงปืน | 0 | 1 | 1 |
| รวม | 4 | 3 | 7 |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2016
ผลการแข่งขัน
| นักกีฬา | รายการ | Ranking round> Score | Ranking round> Seed | รอบ 64> Opposition Score | รอบ 32> Opposition Score | รอบ 16> Opposition Score | Quarterfinals> Opposition Score | Semifinals> Opposition Score | Final / BM> Opposition Score | Final / BM> Rank |
| --- | --- | --- | --- | --- | --- | --- | --- | --- | --- | --- |
| Karma | Women's individual | 588 | 60 |  Dashidorzhieva (RUS) L 3–7 | Did not advance | Did not advance | Did not advance | Did not advance | Did not advance | Did not advance |
ดูเพิ่ม

ประเทศภูฏานในพาราลิมปิกฤดูร้อน 2016
วัดสุทธาวาส (เขตบางกอกน้อย)

| วัดสุทธาวาส |
| --- | --- |


ชื่อสามัญ: วัดสุทธาวาส, วัดดุสิต
ที่ตั้ง: เลขที่ 613 ถนนสุทธาวาส แขวงบ้านช่างหล่อ เขตบางกอกน้อย กรุงเทพมหานคร 10700
ประเภท: วัดราษฎร์
นิกาย: มหานิกาย
พระประธาน: หลวงพ่อมงคลประสิทธิ์
 สถานีย่อยพระพุทธศาสนา
วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร
ประวัติ

วัดสุทธาวาสสร้างขึ้นเมื่อประมาณ พ.ศ. 2314 บางแหล่งระบุสร้างเมื่อ พ.ศ. 2315 บ้างว่าท้าวทรงกันดารเป็นผู้สร้าง บ้างว่าพระสนมดุสิตหรือเจ้าแม่ดุสิตเป็นผู้สร้างหลังได้หลบภัยสงครามมาจากกรุงศรีอยุธยา จึงได้ชื่อว่า วัดดุสิต ตามนามผู้สร้าง ในระยะแรกน่าจะเป็นเพียงสำนักสงฆ์และคงจะได้รับพระราชทานวิสุงคามสีมาเมื่อประมาณ พ.ศ. 2330 (ในสมัยพระบาทสมเด็จพระพุทธยอดฟ้าจุฬาโลกมหาราช) ต่อมาในสมัยพระอธิการชื่นเป็นเจ้าอาวาส ได้เปลี่ยนนามวัดใหม่เป็น "วัดสุทธาวาส"
ทางวัดยังได้สนับสนุนให้พระภิกษุสามเณร ศึกษาพระปริยัติธรรมจากสำนักเรียนอื่นได้ตามอัธยาศัยการศึกษาแผนกสามัญ
อาคารเสนาสนะ

อุโบสถแบบสมัยกรุงศรีอยุธยา​ มีลวดลายไม้สลักสวยงาม​ หน้าบันเป็นลายเทพนมลอยออกจากดอกบัวสามองค์เรียงกัน​ ซุ้มประตูหน้าต่างเป็นแบบสมัยพระบาทสมเด็จพระพุทธยอดฟ้าจุฬาโลกมหาราช ภายในประดิษฐานพระประธานนาม หลวงพ่อมงคลประสิทธิ์ หรือ หลวงพ่อดำ เป็นพระพุทธรูปเก่าแก่ไม่ทราบสมัยที่สร้าง ส่วนพระพุทธบริวาร​รูปยืนขนาบข้าง​ 6 องค์ ในปัจจุบันถูกโจรกรรม​ไป​ 1​ องค์ หน้าอุโบสถมีเจดีย์ 1 องค์ มีพระพุทธรูปเป็นพระประจำวันอยู่รอบพระเจดีย์ ใบเสมาทำด้วยหินทรายแดงสมัยกรุงศรีอยุธยาตอนกลาง
อาคารเสนาสนะอื่นได้แก่ ศาลาการเปรียญกว้าง 12 เมตรยาว 21 เมตร เป็นอาคาร 2 ชั้น ลักษณะทรงไทยครึ่งตึกครึ่งไม้ หอสวดมนต์กว้าง 10 เมตร ยาว 18 เมตร กุฏิสงฆ์มีอยู่ 4 หลัง อาคารเรียนพระปริยัติธรรม 2 หลัง หอประชุม ศาลาบำเพ็ญกุศล 4 หลัง และฌาปนสถาน​ (เมรุ)
วัดเกษตราราม (จังหวัดนครปฐม)

| วัดเกษตราราม |
| --- | --- |

ชื่อสามัญ: วัดเกษตราราม, วัดคลองญี่ปุ่น
ที่ตั้ง: ตำบลไทรงาม อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูวิบูลสีลากร (ไพทูรย์ เตชปญฺโญ)
 สถานีย่อยพระพุทธศาสนา
วัดเกษตราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอบางเลน จังหวัดนครปฐม มีเนื้อที่ 11 ไร่ 3 งาน 20 ตรารางวา
วัดเกษตรารามประกาศตั้งวัดเมื่อ พ.ศ. 2457 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2494 เดิมชื่อ วัดคลองญี่ปุ่น ต่อมาเปลี่ยนชื่อใหม่เป็น "วัดเกษตราราม" ตามสภาพความเป็นอยู่ของประชาชนในท้องถิ่น ที่มีอาชีพการเกษตร
อาคารเสนาสนะที่สำคัญ ได้แก่ อุโบสถมีลักษณะเป็นแบบทรงไทย กว้าง 5 เมตร ยาว 12 เมตร มีมุข 2 ชั้น ทั้งด้านหน้าและด้านหลัง โครงสร้างส่วนใหญ่เป็นไม้ ทั้งหน้าบัน มีช่อฟ้า ใบระกา เป็นไม้สักลงรักปิดกระจก ก่อสร้างแล้วเสร็จเมื่อ พ.ศ. 2508 มณฑปหลวงปู่หวัง สร้างสมัยพระครูวิบูลสีลากร สร้างแบบทรงไทยประยุกต์ความสูง 1 ชั้น ยกพื้นสูงแบบคอนกรีตเสริมเหล็ก เริ่มสร้างเมื่อ พ.ศ. 2548 แล้วแสร็จเมื่อ พ.ศ. 2552 เป็นสถานที่ประดิษฐานของหลวงปู่หวัง เขมิโน เจ้าอาวาสรูปแรก วัดมีหอระฆัง 2 ชั้นและหอระฆัง 3 ชั้น
วัดเกษตรารามมีการจัดงานประเพณีทำขวัญข้าวพระแม่โพสพ ถือเป็นแห่งเดียวในจังหวัดนครปฐม
รายนามเจ้าอาวาส

พระอธิการหวัง เขมิโน พ.ศ. 2474–2520
พระครูโอภาสธรรมรัต (ทอง โอภาโส) พ.ศ. 2520–2537
พระครูวิบูลสีลากร (ไพทูรย์ เตชปญฺโญ) พ.ศ. 2538
วิกฤตเงินตราและหนี้ตุรกี พ.ศ. 2561

การเติบโตทางเศรษฐกิจที่ผ่านมามีการกระตุ้นอุตสาหกรรมก่อสร้างทางการคลังและการเงิน ทำให้เหลือบ้านใหม่ขายไม่ออกตกค้าง และโครงการใหญ่ที่ไม่มีกำไรอย่างสะพานยาวูซสุลต่านเซลิม (ในภาพ)
วิกฤตเงินตราและหนี้ตุรกี พ.ศ. 2561 เป็นวิกฤตการเงินที่กำลังดำเนินอยู่ในประเทศตุรกีโดยมีผลสะท้อนระหว่างประเทศเนื่องจากการระบาดทางการเงิน เงินตราลีราตุรกีเสื่อมมูลค่า มีอัตราเงินเฟ้อสูง ต้นทุนการกู้ยืมสูงขึ้น และมีการผิดนัดชำระหนี้สูงขึ้นตาม วิกฤตดังกล่าวเกิดจากการขาดดุลบัญชีเดินสะพัดและหนี้เงินตราต่างประเทศมากเกินของเศรษฐกิจตุรกี กอปรกับความเป็นเผด็จการที่เพิ่มขึ้นของประธานาธิบดีเรเจป ไตยิป แอร์โดอัน และความคิดแหวกประเพณีของเขาเกี่ยวกับนโยบายอัตราดอกเบี้ย
แม้วิกฤตดังกล่าวขึ้นชื่อเรื่องการลดค่าเงินครั้งสำคัญเป็นระลอก แต่ระยะหลังยังมีการผิดนัดชำระหนี้และการหดตัวทางเศรษฐกิจในที่สุด อัตราเงินเฟ้อแตะสองหลักทำให้เกิดภาวะเศรษฐกิจชะงักงัน (stagflation) ตามมา
ฟุตบอลอาเซียนชิงแชมป์เยาวชนอายุไม่เกิน 19 ปี 2018

| รายละเอียดการแข่งขัน |
| --- | --- |
ประเทศเจ้าภาพ:  อินโดนีเซีย
เมือง: Gresik และ Sidoarjo
วันที่: 1–14 กรกฎาคม พ.ศ. 2561
ทีม: 11
สถานที่: 2 (ใน 2 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  มาเลเซีย (สมัยที่ 1st)
รองชนะเลิศ:  พม่า
อันดับที่ 3:  อินโดนีเซีย
อันดับที่ 4:  ไทย
สถิติการแข่งขัน
จำนวนนัดที่แข่งขัน: 25
จำนวนประตู: 92 (3.68 ประตูต่อนัด)
ผู้ทำประตูสูงสุด:  Bounphachan Bounkong   Win Naing Tun (6 ประตู)
← 2017 2019 →  ปรับปรุงสถิติทั้งหมด ณ วันที่ 14 กรกฎาคม พ.ศ. 2561
การแข่งขัน ฟุตบอลอาเซียนชิงแชมป์เยาวชนอายุไม่เกิน 19 ปี 2018 เป็นการแข่งขันครั้งที่ 15 ของฟุตบอลอาเซียนชิงแชมป์เยาวชนอายุไม่เกิน 19 ปี ซึ่งจัดขึ้นโดยสหพันธ์ฟุตบอลอาเซียน การแข่งขันครั้งนี้จัดการแข่งขันที่ประเทศอินโดนีเซีย ระหว่างเดือนกรกฎาคม พ.ศ. 2561
ทีมที่เข้าร่วม

ทั้ง 12 ทีมที่เป็นสมาชิกของสหพันธ์ฟุตบอลอาเซียนมีสิทธิ์เข้าร่วมการแข่งขัน มีเพียงออสเตรเลียที่ไม่ได้เข้าร่วมทำให้มีทีมทั้งหมด 11 ทีมจาก 11 สมาคมมาเข้าร่วมการแข่งขันดังนี้:
| ทีม | สมาคม | จำนวนครั้งที่เข้าร่วม | ผลงานดีที่สุดครั้งที่ผ่านมา |
| --- | --- | --- | --- |
|  ไทย | สมาคมกีฬาฟุตบอลแห่งประเทศไทย | 14 | ชนะเลิศ (2002, 2009, 2011, 2015, 2017) |

|  เวียดนาม | สหพันธ์ฟุตบอลเวียดนาม | 14 | ชนะเลิศ (2007) |

|  กัมพูชา | สหพันธ์ฟุตบอลกัมพูชา | 9 | รอบแบ่งกลุ่ม (2002, 2007, 2009, 2011, 2013, 2015, 2016, 2017) |
|  บรูไน | สมาคมฟุตบอลแห่งบรูไน | 8 | รอบแบ่งกลุ่ม (2002, 2005, 2007, 2011, 2013, 2015, 2017) |
|  อินโดนีเซีย | สมาคมฟุตบอลอินโดนีเซีย | 9 | ชนะเลิศ (2013) |
|  ลาว | สหพันธ์ฟุตบอลแห่งชาติลาว | 10 | อันดับที่ 3 (2002, 2005, 2015) |
|  มาเลเซีย | สมาคมฟุตบอลมาเลเซีย | 12 | อันดับที่ 2 (2003, 2005, 2006, 2007, 2017) |
|  พม่า | สหพันธ์ฟุตบอลพม่า | 12 | ชนะเลิศ (2003, 2005) |
|  ฟิลิปปินส์ | สหพันธ์ฟุตบอลฟิลิปปินส์ | 8 | รอบแบ่งกลุ่ม (2002, 2003, 2011, 2015, 2016, 2017) |
|  สิงคโปร์ | สมาคมฟุตบอลสิงคโปร์ | 11 | อันดับที่ 3 (2003) |
|  ติมอร์-เลสเต | สหพันธ์ฟุตบอลติมอร์-เลสเต | 7 | อันดับที่ 3 (2013) |
รอบแบ่งกลุ่ม

เวลาทั้งหมดที่ระบุไว้คือ เวลามาตรฐานอินโดนีเซียตะวันตก (UTC+7).
รอบแบ่งกลุ่ม > กลุ่ม บี

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  มาเลเซีย | 4 | 3 | 1 | 0 | 6 | 1 | +5 | 10 | รอบแพ้คัดออก |
| 2 |  พม่า | 4 | 2 | 1 | 1 | 13 | 5 | +8 | 7 | รอบแพ้คัดออก |
| 3 |  กัมพูชา | 4 | 2 | 0 | 2 | 8 | 7 | +1 | 6 |  |
| 4 |  ติมอร์-เลสเต | 4 | 1 | 2 | 1 | 5 | 5 | 0 | 5 |  |
| 5 |  บรูไน | 4 | 0 | 0 | 4 | 1 | 15 | −14 | 0 |  |
แหล่งที่มา: ผลการจับสลาก
2 กรกฎาคม พ.ศ. 2561
15:30
| ติมอร์-เลสเต  | 2–2 |  พม่า |
| --- | --- | --- |
| Freitas  45' de Lima  60' | รายงาน | Ye Yint Aung  9' Win Naing Tun  86' |
ผู้ชม: 178 คน
ผู้ตัดสิน: วิวรรธน์ จำปาอ่อน (ไทย)
2 กรกฎาคม พ.ศ. 2561
19:00
| บรูไน  | 0–5 |  กัมพูชา |
| --- | --- | --- |
|  | รายงาน | Kakada  3', 90' Menghour  51', 65', 66' |
ผู้ชม: 100 คน
ผู้ตัดสิน: Nguyễn Hiền Triết (เวียดนาม)
4 กรกฎาคม พ.ศ. 2561
15:30
| กัมพูชา  | 0–2 |  มาเลเซีย |
| --- | --- | --- |
|  | รายงาน | Shivan  39' Akhyar  71' |
ผู้ชม: 50
ผู้ตัดสิน: Xaypaseuth Phongsanit (ลาว)
4 กรกฎาคม พ.ศ. 2561
19:00
| บรูไน  | 0–1 |  ติมอร์-เลสเต |
| --- | --- | --- |
|  | รายงาน | Freitas  45+3' |
ผู้ตัดสิน: Oki Dwi Putra (อินโดนีเซีย)
6 กรกฎาคม พ.ศ. 2561
15:30
| มาเลเซีย  | 2–0 |  บรูไน |
| --- | --- | --- |
| Syahmi  5' Nizarruddin  12' | รายงาน |  |
ผู้ตัดสิน: วิวรรธน์ จำปาอ่อน (ไทย)
6 กรกฎาคม พ.ศ. 2561
19:00
| พม่า  | 4–1 |  กัมพูชา |
| --- | --- | --- |
| Win Naing Tun  24', 52' Myat Kaung Khant  75', 88' | รายงาน | David  61' |
ผู้ตัดสิน: Nguyễn Hiền Triết (เวียดนาม)
8 กรกฎาคม พ.ศ. 2561
15:30
| พม่า  | 7–1 |  บรูไน |
| --- | --- | --- |
| Myat Kaung Khant  13', 24' Pyae Sone Naing  21' (ลูกโทษ), 40' Win Naing Tun  42', 57' Hlawn Moe Oo  81' | รายงาน | Rahimin  87' |
ผู้ชม: 50 คน
ผู้ตัดสิน: Xaypaseuth Phongsanit (ลาว)
8 กรกฎาคม พ.ศ. 2561
19:00
| ติมอร์-เลสเต  | 1–1 |  มาเลเซีย |
| --- | --- | --- |
| de Lima  13' | รายงาน | Akhyar  30' |
ผู้ตัดสิน: Oki Dwi Putra (อินโดนีเซีย)
10 กรกฎาคม พ.ศ. 2561
15:30
| มาเลเซีย  | 1–0 |  พม่า |
| --- | --- | --- |
| Shivan  17' | รายงาน |  |
10 กรกฎาคม พ.ศ. 2561
15:30
| กัมพูชา  | 2–1 |  ติมอร์-เลสเต |
| --- | --- | --- |
| David  32' Menghour  79' | รายงาน | Garcia  90' |
รอบแพ้คัดออก > รอบรองชนะเลิศ

12 กรกฎาคม พ.ศ. 2561
15:30
| ไทย  | 0–1 |  พม่า |
| --- | --- | --- |
|  | รายงาน | Win Naing Tun  86' |
ผู้ชม: 10,000 คน
ผู้ตัดสิน: Khuon Virak (กัมพูชา)
12 กรกฎาคม พ.ศ. 2561
19:00
| มาเลเซีย  | 1–1 |  อินโดนีเซีย |
| --- | --- | --- |
| Syaiful  15' | รายงาน | Egy  1' (ลูกโทษ) |
ลูกโทษ
| Shivan  Nabil  Nik Akif  Zafuan  | 3–2 |  Luthfi  Rivaldo  Witan  Firza  Hanis |
ผู้ชม: 26,233 คน
ผู้ตัดสิน: Clifford Daypuyat (ฟิลิปปินส์)
รอบแพ้คัดออก > นัดชิงอันดับที่ 3

14 กรกฎาคม พ.ศ. 2561
15:30
|  ไทย | 1–2 |  อินโดนีเซีย |
| --- | --- | --- |
| เมธี  85' | รายงาน | Feby  34' Abimanyu  82' |
ผู้ชม: 3,123 คน
ผู้ตัดสิน: Xaypaseuth Phongsanit (ลาว)
รอบแพ้คัดออก > รอบชิงชนะเลิศ

14 กรกฎาคม พ.ศ. 2561
19:00
|  พม่า | 3–4 |  มาเลเซีย |
| --- | --- | --- |
| Win Naing Tun  23' Myat Kaung Khant  27', 31' | รายงาน | Awang  4' Akif  19', 90+3' Shivan  76' |
ผู้ชม: 600 คน
ผู้ตัดสิน: Nguyễn Hiền Triết (เวียดนาม)
ผู้ทำประตู

Bounphachan Bounkong
Win Naing Tun
กรวิชญ์ ทะสา
เมธี สาระคำ
Kheang Menghour
Myat Kaung Khant
Fidel Tacardon
Rafli Mursalim
Saddil Ramdani
Lê Văn Nam
Nguyễn Hữu Thắng
Narong Kakada
Nop David
Todd Rivaldo Ferre
Nilan
Akhyar Rashid
Shivan Pillay Asokan
Pyae Sone Naing
Muhammad Syahadat Masnawi
พิทักษ์ ภาภิรมย์
ศุภณัฏฐ์ เหมือนตา
Mouzinho de Lima
Paulo Domingos Freitas
Lê Minh Bình
Muhammad Rahimin
Egy Maulana Vikri
Feby Eka Putra
Firza Andika
Rifad Marasabessy
Syahrian Abimanyu
Witan Sulaiman
Chitpasong Latthachack
Kittisak Phomvongsa
Kydavone Souvanny
Lextoxa Thongsavath
Phoutthasone Vongkosy
Nizarrudin Jazi
Syahmi Zambri
Syaiful Alias
Hlawn Moe Oo
Ye Yint Aung
Chester Gio Pabualan
Akmal Azman
ณัฐวุฒิ ชูติวัตร
นรากร นุ่มจันทร์สกุล
สิทธิโชค ภาโส
Celso Rebelo Garcia
Đặng Văn Tới
Trần Danh Trung
Xayasith Singsavang (ในนัดที่พบกับ เวียดนาม)
ดูเพิ่ม

ฟุตบอลอาเซียนชิงแชมป์เยาวชนอายุไม่เกิน 19 ปี
ฟุตบอลเอเชียเยาวชนอายุไม่เกิน 19 ปี
แหล่งข้อมูลอื่น

AFF U-19 website
| ด ค กเอเอฟเอฟ ชิงแชมป์เยาวชน |
| --- | --- |
ยู-23/ยู-22:  ไทย 2005  อินโดนีเซีย 2011  กัมพูชา 2019  กัมพูชา 2022  ไทย 2023 
ยู-18/ยู-19/ยู-20:  ไทย/กัมพูชา 2002  พม่า/เวียดนาม 2003  อินโดนีเซีย 2005  มาเลเซีย 2006  เวียดนาม 2007  ไทย 2008  เวียดนาม 2009  เวียดนาม 2010  พม่า 2011  เวียดนาม 2012  อินโดนีเซีย 2013  เวียดนาม 2014  ลาว 2015  เวียดนาม 2016  พม่า 2017  อินโดนีเซีย 2018  เวียดนาม 2019  อินโดนีเซีย 2022  อินโดนีเซีย 2024 
ยู-15/ยู-16/ยู-17:  มาเลเซีย/อินโดนีเซีย 2002  ไทย 2005  เวียดนาม 2006  กัมพูชา 2007  อินโดนีเซีย 2008  ไทย 2009  อินโดนีเซีย 2010  ลาว 2011  ลาว 2012  พม่า 2013  อินโดนีเซีย 2014  กัมพูชา 2015  กัมพูชา 2016  ไทย 2017  อินโดนีเซีย 2018  ไทย 2019  อินโดนีเซีย 2022  อินโดนีเซีย 2024
วัดสุทธาโภชน์

| วัดสุทธาโภชน์ |
| --- | --- |

ชื่อสามัญ: วัดสุทธาโภชน์, วัดสุทธาวาส
ที่ตั้ง: เลขที่ 39 ซอยฉลองกรุง 8 ถนนฉลองกรุง แขวงทับยาว เขตลาดกระบัง กรุงเทพมหานคร 10520
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูวิมลสุทธาภิวัฒน์ (สมจิตร์ ฐานวุฑโฒ)
 สถานีย่อยพระพุทธศาสนา
วัดสุทธาโภชน์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงทับยาว เขตลาดกระบัง กรุงเทพมหานคร
ประวัติ

วัดสุทธาโภชน์เดิมมีชื่อว่า วัดสุทธาวาส สร้างโดยเจ้าจอมมารดากลิ่น ในรัชกาลที่ 4 ในที่ดินของท่านตั้งแต่ปี พ.ศ. 2437 เมื่อเจ้าจอมมารดากลิ่นได้ถวายบังคมลาออกจากพระบรมมหาราชวังมาอยู่กับพระโอรสภายนอก ท่านก็ชอบเดินทางไปตามหัวเมืองเพื่อพักผ่อนสูดอากาศบริสุทธิ์อยู่เนือง ๆ รวมถึงย่านลาดกระบังนี้ด้วย ท่านได้มาทำบุญไหว้พระที่วัดสุทธาวาสอยู่บ่อยครั้ง แต่ในหน้าแล้งน้ำในคลองแห้งจนไม่สามารถพายเรือเข้ามาที่วัดได้ ท่านจึงมีดำริให้ย้ายวัดมาสร้างใหม่ในที่ดินของท่าน โดยในปี พ.ศ. 2455 เจ้าจอมมารดากลิ่นพร้อมด้วยพระมหาอ่อน มหากัณยาโณ และมรรคนายกอ๊อต ไชยนุต ได้ดำเนินการย้ายวัดมาตั้งอยู่บริเวณปากคลองมอญฝั่งเหนือ ริมคลองลำปลาทิวฝั่งตะวันออก และเปลี่ยนชื่อวัดมาเป็น "วัดสุทธาโภชน์"
วัดสุทธาโภชน์เป็นศูนย์รวมศิลปวัฒนธรรม ประเพณี วิถีชุมชนมอญลาดกระบัง เป็นแหล่งเรียนรู้ให้คนรุ่นหลังได้ศึกษาประวัติศาสตร์ของชุมชน ประกอบด้วยอนุสรณ์สถานเจ้าจอมมารดากลิ่น พิพิธภัณฑ์ท้องถิ่นกรุงเทพมหานครเขตลาดกระบัง พิพิธภัณฑ์เรือท้องถิ่น ภายในวัดยังมีเรือนไม้สักทองอายุกว่า 100 ปี และสวนปลาธรรมชาติ
งานประเพณี

วัดยังมีประเพณีที่สำคัญทางวัดจะนำเรือออกมาใช้เป็นประจำทุกปีหลังวันออกพรรษา ในงานประเพณีตักบาตรพระร้อยทางเรือที่จัดขึ้นในวันอาทิตย์แรกหลังวันออกพรรษาของทุกปี ถือเป็นวัฒนธรรมของชาวมอญที่สืบทอดกันมายาวนาน กิจกรรมประกอบด้วยพิธีตักบาตรพระสงฆ์มารับบิณฑบาตทางเรือ ลักษณะเป็นการตักบาตรคล้ายกับการตักบาตรเทโว แต่ใช้เรือมาดเป็นพาหนะมารับบิณฑบาต ซึ่งเป็นเรือที่เก็บรักษาและอนุรักษ์ไว้เป็นอย่างดี โดยประชาชนจะนั่งคอยใส่บาตรพระเรียงรายอยู่ริมตลิ่งตามแนวคลองลำปลาทิว พิธีถวายภัตตาหารแด่พระภิกษุสงฆ์ ด้วยชุดสำรับคาวหวานและการแข่งขันเรือภายในท้องถิ่น
รายชื่อละครโทรทัศน์ทางสถานีโทรทัศน์แบงแชนแนล

ละครใหม่แบงแชนแนล จะออกอากาศทุกวัน จันทร์-พุธ  ออกอากาศช่วงเวลา 20.20น.   โดยช่วงแรกละครใหม่แบงแชนแนล จะออกอากาศ ทุกวัน จันทร์-พฤหัสบดี  เวลา 22.30น. เรื่องแรกที่ออกอากาศคือเรื่อง ช็อกโกแลต 5 ฤดู ทางแบงแชนแนล ได้เปลี่ยนเวลาออกอากาศละครใหม่แบงแชนแนล เป็นวัน  เรื่องแรกที่ออกอากาศคือ โลมา กล้าท้าฝัน
วิกัส กรีซาน ยาดาฟ

| วิกัส กรีซาน ยาดาฟ |
| --- | --- |
เกิด: 10 กุมภาพันธ์ พ.ศ. 2535
| สถิติเหรียญโอลิมปิก> มวยสากลสมัครเล่น.ตัวแทนของ  อินเดีย.มวยสากลสมัครเล่นชิงแชมป์โลก |
| --- | --- | --- |
|  |  บากู 2554  | เวลเตอร์เวท |
กีฬาโอลิมปิกฤดูร้อนเยาวชน
|  |  สิงคโปร์ 2553  | ไลท์เวท |
เอเชียนเกมส์
|  |  กวางโจว 2553  | ไลท์เวท |
|  |  อินชอน 2557  | มิดเดิลเวท |
วิกัส กรีซาน ยาดาฟ (Vikas Krishan Yadav) เกิดเมื่อ 10 กุมภาพันธ์ พ.ศ. 2535 ที่ รัฐหรยาณา เป็นนักมวยสากลสมัครเล่นชาวอินเดีย ได้เหรียญทองกีฬาเอเชียนเกมส์ พ.ศ. 2553
ยาดาฟเริ่มชกมวยสากลสมัครเล่นใน พ.ศ. 2546 โดยเข้าร่วมกับสโมสรภิวานี ต่อมา เขาได้ทำงานในแผนกไฟฟ้าของรัฐหรยณะ.
ยาดาฟได้ติดทีมชาติไปแข่งขัยมวยสากลสมัครเล่นเยาวชนชิงแชมป์เอเชียใน พ.ศ. 2553 ที่เตหะราน และได้เหรียญทอง จากนั้นเข้าแข่งขันมวยสากลสมัครเล่นเยาวชนชิงแชมป์โลก ที่ บากูใน พ.ศ. 2553 ได้เหรียญทองในรุ่นไลท์เวท และได้เหรียญทองแดงกีฬาโอลิมปิกเยาวชนที่สิงคโปร์ในปีเดียวกัน ในปลายปีนั้นยังได้เหรียญทองเอเชียนเกมส์รุ่นไลท์เวทด้วย โดยเป็นฝ่ายชนะคะแนนฮู ชิงจากจีน 5-4 ในกีฬาเอเชียนเกมส์ พ.ศ. 2557 เขาขึ้นชกในรุ่นมิดเดิลเวทและได้เหรียญทองแดง โดยในรอบรองชนะเลิศแพ้ ซานิเบก อาลิคานูลี จากคาซัคสถาน.
ศึกษาศาสตร์

ศึกษาศาสตร์ เป็นการศึกษาว่าด้วยการสร้างพื้นฐานและความรู้ของการเป็นครู ประกอบด้วยวิชาการศึกษาเป็นต้น
ศูนย์เทคโนโลยีโลหะและวัสดุแห่งชาติ

| --- | --- |
National Metal and Materials Technology Center

ภาพรวมหน่วยงาน
ก่อตั้ง: 16 กันยายน พ.ศ. 2529
สำนักงานใหญ่: 114 อุทยานวิทยาศาสตร์ประเทศไทย ถ.พหลโยธิน ต.คลองหนึ่ง อ.คลองหลวง จ.ปทุมธานี 12120
ฝ่ายบริหารหน่วยงาน: จุลเทพ ขจรไชยกูล, ผู้อำนวยการ อารี ธนบุญสมบัติ, รองผู้อำนวยการ กฤษดา ประภากร, รองผู้อำนวยการ ดุษฎี เสียมหาญ, รองผู้อำนวยการ
เว็บไซต์: www.mtec.or.th
ศูนย์เทคโนโลยีโลหะและวัสดุแห่งชาติ (เอ็มเทค) จัดตั้งขึ้นตามมติคณะรัฐมนตรี เมื่อวันที่ 16 กันยายน 2529 เพื่อเป็นหน่วยงานเฉพาะทางที่สนับสนุนการวิจัยและพัฒนาเทคโนโลยีทางด้านโลหะและวัสดุ ต่อมาเมื่อวันที่ 29 ธันวาคม 2534 ได้เข้าร่วมเป็นส่วนหนึ่งของสำนักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงวิทยาศาสตร์ เทคโนโลยีและการพลังงาน (ชื่อในขณะนั้น)
วัดเกวียนหัก

| วัดเกวียนหัก |
| --- | --- |
อุโบสถ

ชื่อสามัญ: วัดเกวียนหัก, วัดช่องลม
ที่ตั้ง: ตำบลเกวียนหัก อำเภอขลุง จังหวัดจันทบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเกวียนหัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกวียนหัก อำเภอขลุง จังหวัดจันทบุรี
ประวัติ

วัดเกวียนหัก เดิมชื่อ วัดช่องลม ตั้งวัดเมื่อวันที่ 20 สิงหาคม พ.ศ. 2130 ปรากฏหลักฐานจากอุโบสถหลังเก่าที่มีรูปทรงและลวดลายซึ่งสร้างโดยช่างสกุลอยุธยา คาดว่าสร้างหลังวัดตะปอนน้อยเป็นเวลา 5 ปี ซึ่งใบเสมาอุโบสถวัดตะปอนน้อยสลักไว้ พ.ศ. 2125 แต่วัดเกวียนหักนั้นมีหลักฐานบันทึกว่าสร้างเมื่อเดือนสิงหาคม พ.ศ. 2130
มีตำนานเล่าขานว่า เป็นวัดที่เคยเป็นที่พักทัพของพระเจ้าตากสิน เมื่อครั้งที่ยกกองทัพไปโจมตีชมรมชาวพ่อค้าสำเภาที่ทุงใหญ่ (ตราด) ดังปรากฏในเอกสารประชุมพงศาวดารภาคที่ 65 พระราชพงศาวดารกรุงธนบุรี ฉบับพันทนุมาศ (เจิม) ร่องรอยการพักทัพ เช่น มีการขุดพบพระยอดธง และสระน้ำโบราณที่เชื่อกันว่าพระเจ้าตากสินขุดให้กองทัพดื่มและใช้ อีกทั้งมีร่องรอยของร่องนำน้ำลึกติดต่อกับทะเลที่เรือใหญ่สามารถเข้ามาถึงหน้าวัดเกวียนหัก ปัจจุบันเป็นคลองเล็ก ๆ ที่มีน้ำทะเลไหลเข้ามาได้และอยู่ใกล้สระโบราณ
การบูรณะวัดเกวียนหักปรากฏหลักฐานว่า คุณพระจินดา พรหมฤทธิ์ (ตำแหน่งนายอำเภอขณะนั้น) ได้เขียนเป็นลายลักษณ์อักษรไว้บนผนังอุโบสถหลังเก่าว่า "พระจินดา มานะ สละหิรัญ ซื้อสุวรรณปิดพระทั้งสององค์ กับออกทรัพย์ซ่อมแซมอุโบสถ โดยกำหนดพันเศษตามประสงค์ ขอให้สมปรารถนา ปัญญายงค์ สมประสงค์ ปณิธาน นิพพานเอย"
อาคารเสนาสนะ

อุโบสถหลังเก่า สันนิษฐานว่าสร้างขึ้นในสมัยกรุงศรีอยุธยาตอนปลาย เป็นอาคารก่ออิฐฉาบปูน  ผังอาคารรูปสี่เหลี่ยมผืนผ้า หลังคาเครื่องไม้มุงกระเบื้องทรงจั่ว ด้านข้างชักปีกนก หน้าบันตกแต่งด้วยลายเทพนมประดับลายก้านขด ซุ้มประตูหน้าต่างประดับลวดลายปูนปั้น หน้าบันมีลายเขียนสี ภายในพระอุโบสถประดิษฐานพระพุทธรูปปางมารวิชัย พระพุทธรูปยืนปางประทานอภัยทรงเครื่องและพระอัครสาวก เดิมเคยมีจิตรกรรมฝาผนังแต่ถูกทาสีทับ ที่มุมอุโบสถทั้ง 4 มุม มีเจดีย์ก่ออิฐถือปูนย่อมุมไม้สิบสองสมัยรัตนโกสินทร์ตอนต้น
อุโบสถหลังใหม่สร้างเมื่อ พ.ศ. 2502 นำรูปแบบของอุโบสถหลังเก่ามาสร้างแต่ขนาดใหญ่ขึ้นและนำเครื่องถ้วยเคลือบประดับหน้าบันช่อฟ้าใบระกาและได้รับการบูรณะทาสีใหม่เมื่อ พ.ศ. 2544 ศาลาการเปรียญสร้างเมื่อ พ.ศ. 2487 เป็นอาคารคอนกรีตโครงสร้างหลังคาไม้ ยกพื้นใต้ถุนโปร่งด้านข้างก่ออิฐฉาบปูนรูปวงโค้งเป็นช่วงทั้ง 4 ด้าน อาคารเรียนหลังเก่า สร้างเมื่อวันที่ 28 เมษายน พ.ศ. 2496 เป็นอาคารคอนกรีตโครงสร้างไม้ รูปตัวแอล หลังคามุงด้วยกระเบื้องลอนคู่ มีบันไดทางขึ้น 1 บันได ใต้ถุนโปร่งสูง มีการก่ออิฐฉาบปูนเป็นวงโค้งรอบอาคารเหมือนศาลาการเปรียญ
วีรคติ

วีรคติ หรือ โรมานซ์ (romance) อาจหมายถึง
กลุ่มภาษาโรมานซ์ (romance languages), ภาษาตระกูลหนึ่งอันเกิดมีในยุโรปตอนตะวันตกเฉียงใต้
วีรคติ, นิยายแนวหนึ่งในยุโรปมัชฌิมยุคและสมัยฟื้นฟูศิลปวิทยา
เพลงวีรคติ, ลำนำนิทาน (ballad) แนวหนึ่ง
นวนิยายรัก, นวนิยายซึ่งมีเนื้อหาเน้นที่ความสัมพันธ์เชิงรักใคร่
ภาพยนตร์รัก, ภาพยนตร์แนวหนึ่งซึ่งมีเนื้อหาเน้นที่ความสัมพันธ์เชิงรักใคร่ของตัวเอก
ศาลเจ้าฮิกาวะ (อากาซากะ)

สำหรับศาลเจ้าฮิกาวะแห่งอื่น ดูที่ ศาลเจ้าฮิกาวะ
| ศาลเจ้าฮิกาวะ |
| --- | --- |

ศาสนา
ศาสนา: ชินโต
ที่ตั้ง
ที่ตั้ง: 6-10-12 อากาซากะ เขตมินาโตะ โตเกียว 107-0052
ที่ตั้งในประเทศญี่ปุ่น
พิกัดภูมิศาสตร์: 35°40′5.57″N 139°44′8″E﻿ / ﻿35.6682139°N 139.73556°E﻿ / 35.6682139; 139.73556
สถาปัตยกรรม
ผู้ก่อตั้ง: โทกูกาวะ โยชิมูเนะ
เริ่มก่อตั้ง: ค.ศ. 1730
เว็บไซต์
www.akasakahikawa.or.jp
 อภิธานศัพท์ชินโต
ศาลเจ้าฮิกาวะ (ญี่ปุ่น: 氷川神社; โรมาจิ: Hikawa-jinja) เป็นศาลเจ้าชินโตในย่านธุรกิจอากาซากะในโตเกียว ตั้งอยู่บนเนินและล้อมรอบด้วยอาคารสูง สามารถเข้าถึงได้ด้วยการเดินจากสถานีอากาซากะ-มิตสึเกะของโตเกียวเมโทร เป็นหนึ่งในศาลเจ้าฮิกาวะทั้ง 59 แห่งในญี่ปุ่นและเป็นสาขาที่ได้รับความนิยมมากที่สุด
วัดสุปัฏนารามวรวิหาร

| วัดสุปัฏนารามวรวิหาร |
| --- | --- |

ชื่อสามัญ: วัดสุปัฏนาราม
ที่ตั้ง: ถนนสุปัฏน์ ตำบลในเมือง อำเภอเมืองอุบลราชธานี จังหวัดอุบลราชธานี 34000
ประเภท: พระอารามหลวงชั้นตรี ชนิดวรวิหาร
นิกาย: ธรรมยุติกนิกาย
พระพุทธรูปสำคัญ: พระสัพพัญญูเจ้าและ พระแก้วขาวเพชรน้ำค้าง
เจ้าอาวาส: พระวิบูลธรรมาภรณ์(ชาย ชาคโร)
จุดสนใจ: อุโบสถวัดสุปัฏนารามวรวิหาร (ศิลปะ 3 ชนชาติคือ ไทย / เยอรมัน / ขอม)
กิจกรรม: งานสรงน้ำพระแก้วขาวเพชรน้ำค้าง (ช่วงเทศกาลวันขึ้นปีใหม่)
 สถานีย่อยพระพุทธศาสนา
วัดสุปัฏนารามวรวิหาร หรือที่ประชาชนทั่วไปเรียกว่า วัดสุปัฏน์ เป็นพระอารามหลวงชั้นตรี ชนิดวรวิหาร เป็นวัดธรรมยุติกนิกายแห่งแรกของภาคตะวันออกเฉียงเหนือและจังหวัดอุบลราชธานี โดยได้รับพระราชทานนามวัดจากพระบาทสมเด็จพระจอมเกล้าเจ้าอยู่หัวปัจจุบันพระวิบูลธรรมาภรณ์ (ชาย ชาคโร) ดำรงตำแหน่งเป็นเจ้าอาวาส
พื้นที่

วัดสุปัฏนาราม ตั้งอยู่เลขที่ 1 ตำบลในเมืองอำเภอเมืองอุบลราชธานี จังหวัดอุบลราชธานี มีเนื้อที่ 21 ไร่ 3 งาน 10 ตารางวา โฉนดเลขที่ 1949 ทิศเหนือติดถนนหลวง ทิศใต้ติดแม่น้ำมูล ทิศตะวันออกติดโรงพยาบาลโรคปอด และทิศใต้ติดประปา
ประวัติ

พระบาทสมเด็จพระจอมเกล้าเจ้าอยู่หัวโปรดฯ ให้พระพรหมราชวงศา (กุทอง สุวรรณกูฏ) สร้างวัดสุปัฏนารามขึ้นสำหรับคณะสงฆ์ธรรมยุติกนิกาย เริ่มแรกมีเนื้อที่กว้าง 3 เส้นเศษ ยาว 5 เส้นเศษ ผูกพัทธสีมาเมื่อวันที่ 12 เมษายน พ.ศ. 2479 และยกสถานะเป็นพระอารามหลวงชั้นตรี ชนิดวรวิหาร ตั้งแต่วันที่ 28 กรกฎาคม พ.ศ. 2479
พระพุทธรูปที่สำคัญ

พระสัพพัญญูเจ้า
พระแก้วขาวเพชรน้ำค้าง (พระพุทธรูปหนึ่งในนพรัตน์หรือแก้วเก้าประการ)
ศาสนสถานที่สำคัญ

พระอุโบสถ วัดสุปัฏนารามวรวิหาร เป็นสถาปัตยกรรมผสมผสานระหว่าง 3 ชนชาติ คือ
ส่วนหลังคา เป็นศิลปะแบบไทย
ส่วนกลางของตัวพระอุโบสถ เป็นศิลปะแบบเยอรมัน
ส่วนฐานของพระอุโบสถ เป็นศิลปะแบบขอมโบราณ
ลำดับเจ้าอาวาส

ลำดับเจ้าอาวาสวัดสุปัฏนาราม มีดังนี้
พระอธิการดี พนฺธุโล
พระอธิการเพ็ง
พระอธิการเพชร
พระอธิการสีโห
พระอธิการสี
พระญาณรักขิต (จันทร์ สิริจนฺโท)
พระโพธิวงศาจารย์ (อ้วน ติสฺโส)
พระครูประจักษ์อุบลคุณ (สุ้ย ญาณาสโย)
พระธรรมบัณฑิต(ญาณ ญาณชาโล)
พระเทพกวี (นัด เสนโก)
พระโพธิญาณมุนี (ภา ปภาโส)
พระรัตนมงคลมุนี (ยงยุทธ ตปนิโย)
พระวิบูลธรรมาภรณ์ (ชาย ชาคโร)